**Ghidul de aplicare**

**la programul de granturi** **destinate ONG-urilor pentru pilotarea comunităților de energie din surse regenerabile**

**desfășurat în cadrul Proiectului**

**”Comunități reziliente prin**

**abilitarea femeilor”, etapa a II-a**

**2025**

**I: INFORMAȚIE SUCCINTĂ DESPRE PROIECT**

Proiectul ”Comunități reziliente prin abilitarea femeilor” etapa II-a, își propune să continue să îmbunătățească reziliența climatică sensibilă la gen în Moldova prin integrarea aspectelor de gen în politicile climatice, abilitarea femeilor lidere ca agenți ai acțiunilor climatice și promovarea soluțiilor inteligente, sensibile la gen din punct de vedere climatic.

Acesta se aliniază cu prioritățile naționale și Strategia Națională de dezvoltare „Moldova 2030”, abordând adaptarea la schimbările climatice și protecția mediului. Proiectul sprijină, de asemenea Programul de promovare și asigurare a egalității între femei și bărbați în Republica Moldova pentru anii 2023-2027 și contribuie la obiectivele legate de energie, îmbunătățind producerea locală de energie și accesibilitatea acesteia.

Ca o continuare a etapei 1, proiectul își propune atingerea următoarelor rezultate:

1. Capacitățile autorităților naționale și locale de a avansa acțiuni climatice transformative din perspectivă de gen sunt îmbunătățite. Acest rezultat va fi obținut prin integrarea considerentelor climatice și de gen în documentele de politici și prin facilitarea implicării diverșilor actori. Aceasta va contribui la asigurarea integrării considerentelor climatice și de gen de la nivel național la nivel local, promovând un răspuns cuprinzător la provocări;

2. Liderismul femeilor la nivel național și local în acțiunile climatice este extins și avansat. Proiectul planifică atingerea acestui rezultat prin educație, dezvoltarea capacităților și un program de burse de liderism. Abilitarea femeilor ca lidere și agente ale schimbării în eforturile de adaptare și atenuare a schimbărilor climatice este esențială pentru promovarea dezvoltării incluzive și durabile;

3. Soluțiile inteligente din punct de vedere climatic conduse de femei sunt identificate, susținute și replicate în rândul grupurilor de femei și al comunităților-țintă. Proiectul va sprijini implementarea activităților inteligente din punct de vedere climatic în gospodării și afaceri agricole conduse de femei, promovând practici durabile și generând oportunități economice;

4. Soluțiile inteligente din punct de vedere climatic conduse de femei sunt diseminate și nivelul de conștientizarea în societate este sporit. Proiectul planifică desfășurarea campaniilor de informare, dezvoltarea unei platforme de gestionare a cunoștințelor privind schimbările climatice sensibile la gen și măsuri de vizibilitate a proiectului. Prin prezentarea istoriilor de succes și organizarea diverselor campanii de informare cu implicarea diverșilor actori cheie, proiectul va promova o cultură a conștientizării climatice și a acțiunilor sensibile la gen.

Proiectul ”Comunități reziliente prin abilitarea femeilor”, etapa II este finanțat de Suedia și Norvegia și implementat de Programul Națiunilor Unite pentru Dezvoltare (PNUD) în perioada august 2024 - august 2028.

# I: Context Specific:

În contextul marcat de schimbările climatice în creștere și insecuritatea energetică, necesitatea soluțiilor energetice durabile nu a fost niciodată mai urgentă. Astfel, PNUD Moldova în cadrul Proiectului ”Comunități reziliente prin abilitarea femeilor”, în parteneriat cu Ministerul Energiei, lucrează împreună pentru a sprijini diverse inițiative locale în vederea îmbunătățirii guvernanței energetice locale și a rezilienței energetice la nivel local, prin consolidarea capacităților diferiților actori din acest domeniu.

Prin acest apel de granturi, PNUD Moldova urmărește să selecteze două organizații ale societății civile care să piloteze implementarea conceptului de comunități de energie din surse regenerabile.

Urmează ca la final, cel puțin 2 comunități să fie create și funcționale, în baza Regulamentului cu privire la comunitățile de energie din surse regenerabile (HOTĂRÂRE Nr. 743  
din 19-12-2024 )[[1]](#footnote-2).

Conform modificărilor recente la Legea energiei regenerabile nr. 10/216[[2]](#footnote-3), „comunitățile de energie din surse regenerabile” reprezintă o entitate:

a) care, în conformitate cu legislația națională, are la bază o participare deschisă și voluntară, este autonomă și este controlată efectiv de asociați sau membri aflați în proximitatea proiectelor privind sursele regenerabile de energie deținute și dezvoltate de persoana juridică respectivă;

b) ai cărei asociați sau membri sunt persoane fizice, asociații de proprietari din condominiu, alte persoane juridice cu scop nelucrativ, întreprinderi mici, mijlocii ori autorități ale administrației publice locale de nivelul întâi sau al doilea, sau de nivel special;

c) al cărei obiectiv principal este să ofere avantaje comunitare economice, sociale sau de mediu asociaților ori membrilor săi sau zonelor locale în care își desfășoară activitatea, mai degrabă decât obținerea de profituri financiare;

Cele 2 organizații selectate urmează să beneficieze de un grant pentru a mobiliza potențiali membri interesați de crearea unei comunitățile de energie din surse regenerabile și să le ofere toată asistența necesară atât la etapa de creare, înregistrare cât și la etapa de dotare cu echipamentul tehnic necesar.

# III: Scop și obiective:

**Scopul** **acestui Program de Granturi** este de a antrena ONG-le cu experiență în domeniul energetic in pilotarea conceptului de comunitate de energie din surse regenerabile. Acest scop va fi atins prin realizarea următoarelor obiective:

* Dezvoltarea capacităților interne ale ONG-urilor selectate in vederea oferii asistenței necesare potențiali membri interesați de crearea unei comunitățile de energie din surse regenerabile.
* Organizarea de către ONG-urile selectate a eforturilor de outreach, mobilizare, consultare a actorilor interesați în suport pentru crearea și operaționalizarea unei comunități de energie din surse regenerabile

În cadrul concursului de granturi urmează a fi selectate **2 ONG-ri** în baza grilei de evaluare prezentată mai jos.

Costuri administrative pentru echipa angajată în implementarea grantului.

**Buget oferit**: 100,000 USD per grant

Bugetul va acoperi **trei componente principale**:

* Componenta de dezvoltare a capacităților și de sensibilizare pentru înființarea a cel puțin o comunitate per grant acordat;
* Componenta de pilotarea conceptului de comunitate energetică (asistență tehnică și furnizarea de echipamente și servicii pentru comunitatea energetică selectată de ONG-ul selectat. Asistența tehnică se referă la furnizarea de suport în elaborarea șabloanelor de documente și anexelor pentru înregistrarea și operaționalizarea Comunităților Energetice, adică - statutul pentru Comunitatea Energetică, contractul între CE și Operatorii de Sistem de Distribuție, acordul de achiziție a energiei și performanței, scrisoarea de solicitare către OSD pentru verificarea posibilității de creare a CE.
* Costuri administrative pentru echipa de experți implicată în implementarea grantului

Perioada de implementare a grantului – 18 luni

**IV: Sarcini pentru ONG-uri în cadrul contractului de grant:**

ONG-le selectate vor lucra la nivel local și vor asigura următoarele activități:

* Desfășurarea de campanii de informare și outreach pentru promovare scară largă a beneficiilor acesteia și etapele de creare și funcționare; oportunității de a beneficia de suport în crearea unei comunități de energie,
* Organizarea activaților de instruire locale privind comunitățile de energie din surse regenerabile: cadrul legal, forme de asociere, pași de creare, participare în producerea unei energii locale curate, gestionarea unei astfel de entități.
* Selectarea comunității pilot – În urma efortului de informare și outreach se va selecta o comunitate energetică (în baza criteriilor aprobate de PNUD Moldova) aflată la etapa inițială.
* Oferire de expertiză și mentorat pentru crearea comunității de energie, înregistrarea dupa caz, dotarea cu echipament necesar ( ex. sistem fotovoltaic, contor inteligent, baterii pentru stocarea energiei); Asistența tehnică se referă la furnizarea de suport în elaborarea șabloanelor de documente și anexelor pentru înregistrarea și operaționalizarea Comunităților Energetice, adică - statutul pentru Comunitatea Energetică, contractul între CE și Operatorii de Sistem de Distribuție, acordul de achiziție a energiei și performanței, scrisoarea de solicitare către OSD pentru verificarea posibilității de creare a CE.

# V: Criterii de Eligibilitate și Evaluare:

Dosarele de aplicare vor fi evaluate în baza criteriilor prezentate în tabelul de mai jos.

|  |  |
| --- | --- |
| **Criterii de eligibilitate** | |
| 1. Asociație înregistrată legal: Asociație Obștească sau Grup de Acțiune Locală 2. Minimum 3 ani de activitate dovedită a organizației solicitante 3. Experiență anterioară în implementarea proiectelor comunitare | |
| Scop de activitate: non-profit | |
| **Criterii de evaluare** | **Puncte** |
| Experiență în următoarele direcții:   * Dovadă a unui istoric de succes în implementarea campaniilor locale care vizează autoritățile locale, sectoarele privat și public – 10 puncte * Experiență în implicarea actorilor locali – 10 puncte * Experiență în măsuri de eficiență energetică (implementarea măsurilor de EE, dezvoltarea capacităților, traininguri, etc.) – 5 puncte * Experiență în energie regenerabilă (implementarea măsurilor de ER, dezvoltarea capacităților, traininguri, etc.) – 15 puncte * Experiență în organizarea de evenimente de training și dezvoltare a capacităților – 10 puncte | * Maxim 50 puncte |
| Metodologia propusă pentru activitatea de sensibilizare și implicarea diferiților actori locali – autorități locale, organizații ale societății civile, afaceri locale, membri ai comunității pentru pilotarea CE   * În ce măsură înțelege organizația aplicantă sarcina legată de dezvoltarea capacităților și experimentarea conceptului de comunități energetice? – 10 puncte * Au fost abordate aspectele importante, riscurile și problemele legate de sarcină în detaliu suficient? – 10 puncte * Este bine definită sfera sarcinii și corespunde cerințelor, alinierea planului de lucru pentru implementarea strategiilor proiectului? – 10 puncte * Abordarea propusă este capabilă să atingă rezultatele prevăzute ale cerințelor și cât de relevantă este aceasta pentru domeniul specific, obiectivele și gama de sarcini și există potențial pentru extinderea rezultatelor după finalizarea grantului? – 10 puncte * Descrierea este clară și secvența activităților și planificarea sunt logice, realiste și promit o implementare eficientă? – 10 puncte | * Maxim 50 de puncte |
| Echipa propusă pentru a fi implicată în pilotarea comunității energetice din surse de energie regenerabilă (RES) (experți în domeniile energiei, economiei, dezvoltării comunitare))[[3]](#footnote-4) | Maxim 50 de puncte |
| Punctaj total | 150 puncte |

În rezultatul evaluării, vor fi selectate 2 ONG-uri care vor acumula cel mai mare scor.

# VI: Eligibilitatea cheltuielilor:

Cheltuieli **eligibile:**

* Costuri de personal (remunerarea experților)
* Cheltuieli pentru materiale consumabile în cadrul activității
* Cheltuieli de transport
* Cheltuieli de comunicare
* Cheltuieli de echipament și servicii pentru operaționalizarea comunității de energie pilot (minim 50% din suma grantului)

Pentru a fi considerate **eligibile,** cheltuielile trebuie să îndeplinească următoarele criterii:

* Sa fie debursate în corespundere cu bugetul aprobat și legislația în vigoare privind activitatea Asociațiilor Obștești
* Să fie contractate și efectuate în perioada valabilității contractului de grant.
* Să fie confirmate prin documente justificative.

Nota: pentru toate procurările din sursele grantului se va aplica cota o %

Următoarele cheltuieli sunt considerate **ne-eligibile**:

* Plăți aferente rambursării de datorii, dobânzii și comisioane pentru credite.
* Amenzi, penalități și cheltuieli de judecată și arbitraj.
* Împrumuturi pentru părți terțe.

# VII: Termeni și Modul de Aplicare:

Documentele de aplicare vor fi completate în limba română și informațiile solicitate vor fi prezentate conform Formularului model (Anexa #A) și vor fi descrise clar și în corespundere cu solicitările din fiecare secțiune a documentului.

Formularul de aplicare împreună cu toate anexele pot fi accesate pe pagina web UNDP Moldova.

**Date de contact:** Andrei Dudnic, specialist comunicare, proiectul „Comunități reziliente prin abilitarea femeilor”, etapa II-a – telefon de contact: 060505109, e-mail: [andrei.dudnic@undp.org](mailto:andrei.dudnic@undp.org).

**Aplicațiile vor fi depuse în perioada 15.01.2025 - 05.02. 2025, ora 18:00.**

**Dosarele complete vor fi depuse în format electronic, trimițând un email cu documentația aferentă, la următoarea adresă:** [**andrei.dudnic@undp.org**](mailto:andrei.dudnic@undp.org);

Mesajele de aplicare vor conține în mod obligatori următorul subiect: *”Aplicație concurs Grant ONG\_\_\_\_”*

Mesajele de aplicare vor conține următoarele documente:

* Formularul de aplicare completat – Anexa #A (Atenție! în format Word și .PDF semnat de către reprezentantul legal);
* Buget – Anexa B
* Certificat de înregistrare
* Extras din registrul ONG-urilor nu mai vechi de 3 luni
* Copia statutului organizație
* CV-ul organizației
* CV experți
* Raportul financiar pentru anul 2024
* Opțional: documente care confirma activitatea organizației descrisă in domeniul EE si ER

Cererile trebuie trimise prin e-mail și nu trebuie să depășească 20 MB. Cererile mai mari de 20 MB trebuie împărțite în mai multe mesaje, iar subiectul fiecărui mesaj trebuie să indice succesiunea acestora (de exemplu, "partea 1 din 2").

Toate aplicările vor fi confirmate printr-un răspuns în termen de o zi lucrătoare. În cazul în care nu primiți o confirmare prin e-mail în acest interval de timp, vă rugăm să-l contactați pe dnul Andrei Dudnic, telefon de contact: 060505109, e-mail: [andrei.dudnic@undp.org](mailto:andrei.dudnic@undp.org)

*Cererile incomplete sau cele depuse după termenul limită nu vor fi examinate.*

**VIII: SESIUNE DE INFORMARE PENTRU SOLICITANȚI**

Proiectul PNUD/„Comunități reziliente prin abilitarea femeilor” va organiza **o sesiune de informare în format online** pentru potențialii solicitanți pentru a răspunde întrebărilor finale privind procedura de aplicare și/sau conținutul dosarului de aplicare.

Pentru participarea la eveniment, rugăm să vă înregistrați preventiv, pe linkul de mai jos:

|  |  |
| --- | --- |
| **Data** | **Link de înregistrare** |
| 28.01.2025 | <https://forms.gle/z1agtKLQeX5tBZsbA> |

1. [HANRE743/2024](https://www.legis.md/cautare/getResults?doc_id=146390&lang=ro) [↑](#footnote-ref-2)
2. [LP10/2016](https://www.legis.md/cautare/getResults?doc_id=144985&lang=ro) [↑](#footnote-ref-3)
3. Echipa minimă necesară este următoarea:1. Lider de echipă cu experiență în gestionarea proiectelor comunitare

   2. Expert în energie (inginer electric sau mecanic) 3. Expert financiar 4. Expert juridic [↑](#footnote-ref-4)